L’esport és el moviment social per excel·lència de les darreres
dècades i ha de contribuir de manera notable al compliment de
l’agenda 2030 de desenvolupament sostenible.

El Club Natació Atlètic-Barceloneta amb més de cent anys
d’història ha estat sempre capdavanter en adaptar-se als canvis
socials, sempre essent fidel als seu principi de fomentar
l’activitat física, l’esport i els hàbits saludables per a totes
les persones de qualsevol edat a través de la pràctica esportiva
centrada en la natació i waterpolo, esports que han donat al Club
grans esportistes, èxits col·lectius i importants representacions
i victòries en competicions nacionals, internacionals i en
campionats Europeus, Mundials i JJOO a nivell de seleccions.

La Travessia del Port de Barcelona, que aquest any ha celebrat la
94ena. edició, juntament amb la Copa d’Europa d’Aigües Obertes i
altres vinculacions del Club en futurs escenaris com és el cas de
la Copa Amèrica del 2024. Aquests arguments ens donen potents
raons per ampliar les nostres accions socials i de sostenibilitat
mantenint aquest l’esperit com sempre ho hem fet.

Destacar a més a més, l’estreta vinculació del CNAB amb el barri
de la Barceloneta, com a entitat referent i la tasca social que
la nostra entitat desenvolupa amb diferents associacions locals.

Hi ha diferents raons que justifiquen que el CNAB presenti la
seva candidatura al Consell Ciutadà per la Sostenibilitat en la
categoria d’Associacions i entitats cíviques i socials:

1/ Creiem necessari que l’esport de base estigui representat en
un espai de generació d’idees i d’assessorament de les polítiques
públiques de l’Ajuntament en matèria de sostenibilitat
ambiental/canvi climàtic i la seva afectació a la ciutadania.

En aquest sentit seríem la única institució que podríem aportar
la visió del món dels equipaments i institucions esportives de la
ciutat i en un medi com l’aigua que cal preservar i cuidar.

2/ El CNAB pot acreditar ser un dels clubs/equipaments esportius
pioners en el sector en l’assumpció de pràctiques en matèria
d’eficiència energètica i reducció d’emissions de CO2.

3/ Podem aportar al Consell la perspectiva d’una entitat
ciutadana que és al front litoral de la ciutat, que viu l’embat
del canvi i l’emergència climàtica amb la retirada i reducció de
les platges per tempestes i amb els usos compartits d’esport en
el medi marí: natació aigües obertes, paddle surf, vela,
navegació, esports centenaris autòctons com el TA-KA-TA...

4/ Seríem també, en ser escollits, més forts com l’entitat de
referència arrelada al barri de la Barceloneta, coneixedora de
les necessitats socials del veïnat i com l’esport de base pot
ajudar a donar-hi resposta.

5/ Finalment una de les motivacions clau que també ens mou a
presentar la candidatura és aprendre de les pràctiques, idees i
iniciatives en matèria de sostenibilitat ambiental/ciutadana de
la resta d’entitats/institucions que conformen el Consell.

6/ El CNAB com altaveu i ens per a difondre accions de
sostenibilitat en l’àmbit esportiu i associatiu a
Barcelona....amb més de 12.000 associats, i l’estreta relació del
CNAB amb la Federació Catalana de Natació, l’Associació
Empresarial de Clubs de Natació de Catalunya i Federacions
estatals: L’efecte amplificador és un tret diferencial a
considerar plenament, que pot potenciar la nostre candidatura.